SEBUAH SIRI DOKUMENTARI NETFLIX
Keluarga haiwan kita sendiri.
Bijak.
Sensitif.
Semakin kita mengenali sepupu liar kita,
kita akan lebih tahu
betapa luar biasanya haiwan itu.
Beruk bukan saja menguasai permainan kelangsungan hidup,
haiwan itu mendefinisikan semula cara ia dimainkan.
BERUK
Hutan.
Tempat kelahiran keluarga beruk,
dan tempat utama semua beruk liar
yang hidup hari ini.
Ia juga tempat bayi jantan ini,
kurang dua tahun,
belajar untuk hidup.
Si kecil ini seekor cimpanzi,
saudara haiwan terdekat kita.
Penemuannya dalam bulan-bulan mendatang
akan membentuk seluruh hidupnya.
Hidup dalam komuniti lebih 150 ekor cimpanzi,
si kecil ini tak takut dengan haiwan lain.
Cabaran terhebatnya akan datang daripada jenisnya sendiri.
Seperti manusia,
cimpanzi ada personaliti yang berbeza.
Cimpanzi ini perlu tahu siapa yang boleh dipercayai.
Kawan-kawan ibu banyak menolong dan baik hati.
Seronok juga melepak dengan cimpanzi remaja.
Cimpanzi jantan dewasa yang perlu diawasi.
Dua cimpanzi jantan ini selalu bersama
dan baik terhadapnya.
Namun yang ini,
pembuli.
Cimpanzi jantan ini mahukan status
dengan cara menakutkan yang lain.
Bagi cimpanzi,
keganasan itu lumrah hidup.
Pergelutan kuasa bukan sekadar keganasan.
Bayi itu
bakal menyaksikan sesuatu yang amat luar biasa.
Kedua-dua cimpanzi jantan itu
tak sebesar si pembuli.
Walaupun begitu,
kedua-duanya enggan tunduk.
Si pembuli terlalu kuat, jadi salah seekor jantan berundur.
Namun rakannya masuk menyerang.
Cimpanzi pertama sudah kembali.
Pembuli tak dapat tewaskan kedua-duanya.
Masa untuk lari sementara boleh.
Salah seekor cedera.
Namun takkan menderita sendirian.
Dalam masyarakat haiwan ini,
tak perlu jadi yang terbesar atau yang paling agresif.
Yang penting,
kawan.
Lebih ramai sekutu, lebih baik.
Cara untuk dapatkan kawan
bergantung kepada personaliti.
Bayi itu perlu cari caranya sendiri
untuk jadi ahli berjaya dalam keluarga beruk.
Keluarga yang merangkumi haiwan paling canggih
di dunia.
Pertama, ada beruk besar.
Cimpanzi.
Bonobo.
Tiga spesies orang utan.
Dua jenis gorila.
Serta satu spesies manusia.
Kita semua berkongsi ciri unik.
Disebabkan sendi bahu khas,
kita boleh bergayut
dan capai buah di hujung dahan.
Kita boleh berayun.
Tiada monyet di seluruh Afrika atau Asia boleh melakukannya.
Ekor tak membantu keseimbangan apabila berayun,
jadi beruk tiada ekor.
Raja ayun sebenar
ialah ungka.
Dikenali sebagai beruk kecil,
sekurang-kurangnya 18 spesies berbeza tinggal di hutan Asia.
Saiznya macam monyet
dan amat lincah.
Beruk miliki otak dan badan lebih besar daripada kebanyakan monyet.
Beruk besar sememangnya
boleh jadi amat besar.
Itu juga boleh mendatangkan masalah.
Orang utan
haiwan yang tinggal di pokok paling besar.
Orang utan jantan yang matang seberat 77 kg,
sama dengan manusia dewasa.
Bayangkan ayah anda buat begini.
Orang utan muda ini
masih cuba perbaiki teknik memanjatnya.
Orang utan berevolusi bersama harimau.
Jadi orang utan ada cara unik
untuk tidak turun ke tanah.
Lompat bergalah tak guna banyak tenaga
dan menggunakan sepenuhnya berat badannya.
Namun memanjat gergasi hutan
lebih menjerihkan
dan lebih berisiko.
Pokok-pokok ini lebih tinggi
daripada bangunan 20 tingkat.
Selalunya, buah terbaik
terletak tinggi di kanopi.
Orang utan pun buat silap.
Ramai miliki retakan yang sudah pulih,
peninggalan kejatuhan sebelumnya.
Walau bagaimanapun, orang utan pandai belajar.
Orang utan bukan saja ingat
tempat letaknya makanan terbaik,
haiwan itu bina peta minda tiga dimensi
laluan paling selamat untuk sampai ke sana.
Kecerdasan otak beri kelebihan.
Apabila fokus pada kerja berpasukan,
hasilnya menggerunkan.
Ibu dan bayi ikut sekumpulan cimpanzi jantan.
Kumpulan itu mencari makanan.
Namun ini bukan pencarian makanan yang biasa.
Cimpanzi suka makan daging.
Ia mengandungi nutrien
yang tidak dijumpai dalam diet vegetariannya.
Ibu dan bayi berharap dapat berkongsi.
Colobus merah sukar ditangkap.
Dengan bekerjasama,
cimpanzi meningkatkan peluangnya.
Dua cimpanzi ini pengadang
yang halang laluan larikan diri.
Seekor lagi akan buat serangan hendap.
Sekarang pengejar akan bertindak.
Kerjasama pasukan luar biasa ini
membawa kepada kadar kejayaan 80%,
jauh lebih baik daripada kucing besar.
Namun cimpanzi ini
pemburu tegar
hingga berjaya hapuskan populasi monyet tempatan.
Bukan manusia saja
yang mampu berlebih-lebihan.
Kini lebih sukar dapatkan daging,
jadi ia semakin berharga.
Jika tiada daging, terpaksalah meminta-minta.
Nak minta pun perlulah sopan.
Daging bukan sekadar makanan.
Ia mata wang sosial.
Menjadi pemburu yang handal
adalah satu lagi cara untuk tingkatkan tangga sosial.
Kejayaan beruk jantan selalunya bergantung kepada
kebolehannya dapatkan makanan.
Ungka tangan putih.
Seperti manusia, ungka tangan putih hidup berpasangan.
Setiap hari, ungka ini menyanyi rasa sayang untuk satu sama lain.
Akan tetapi kita sudah maklum,
hubungan boleh jadi…
rumit.
Ungka muda berbulu hitam ini berusia empat tahun.
Ini pula abangnya yang berbulu perang.
Adik-beradik ini kematian ayah.
Angkara ungka ini.
Dalam banyak keluarga haiwan,
ayah tiri baru abai, buli atau bunuh anak ungka lain
untuk besarkan anak sendiri.
Namun buat masa ini,
adik-beradik ini perlukan bantuan,
dan ayah tiri satu-satunya pilihan yang ada.
Pada waktu ini,
tak banyak pokok berbuah.
Tinggal sepokok saja.
Di pinggiran kawasan keluarga itu,
bersebelahan kawasan musuh.
Keluarga itu menghampiri dengan hati-hati.
Ungka jantan daripada kumpulan sebelah.
Ungka itu menghalang laluan.
Si ayah tiri cuba menakutkan musuhnya dengan membuat bunyi.
Akan tetapi, jirannya itu tak berganjak.
Si ayah tiri menyerang.
Musuhnya panik.
Si ayah tiri menghampiri.
Si ayah tiri cuba buat serangan terdesak.
Si ayah tiri berjaya dapatkan makanan penting
untuk keluarga barunya.
Mungkin ayah tiri taklah teruk sangat.
Ungka selalu tunjukkan kasih sayang terhadap anak tirinya.
Siapa tahu? Suatu hari, ayah tiri itu mungkin perlu sokongan si kecil.
Berbaloi guna strategi jangka panjang.
Kebanyakan beruk hidup hingga 40 tahun.
Kehidupan keluarga boleh jadi rumit.
Terutamanya untuk beruk terbesar.
Gorila gunung.
Jenis silverback.
Ketua keluarga.
Keluarga yang mengagumkan.
Empat isteri,
tiga remaja,
dua bayi…
dan datuk yang perengus.
Si ayah seberat 200 kg.
Bersenjatakan taring yang besar.
Namun, ia gergasi yang lembut,
hampir 100 peratus pemayur.
Ia pilihan mudah di hutan ini.
Bila-bila terasa lapar,
capai sahaja.
Seolah-olah tinggal dalam mangkuk salad.
Akan tetapi, jika makan sayur sebanyak ini,
banyak masa diperlukan untuk menghadamnya.
Gorila gunung habiskan sepertiga hari berehat.
Atau cuba berehat.
Lalat menjengkelkan.
Budak-budak lagilah menjengkelkan.
Walaupun nampak ganas,
hati si ayah selembut kerak nasi.
Namun sekali sekala,
si ayah perlu lawan
demi kesayangannya.
Waktu itulah saiz
jadi faktor penting.
Pesaing
dan tenteranya.
Si ayah berhadapan kerugian besar.
Isteri-isterinya mungkin diambil.
Anak-anaknya dibunuh.
Pertarungan boleh membunuhnya.
Kadangkala pertunjukan kekuatan
cukup untuk menghalang musuh.
Ayah cuba menghalau pengacau.
Tapi pesaing ada sokongan.
Seluruh keluarganya.
Pesaing menerjah.
Si ayah tak mampu tunjukkan tanda kelemahan.
Pesaing berundur.
Si ayah boleh kembali
ke pangkuan keluarga tersayang.
Kasih sayang yang diluahkan
melalui sentuhan.
Membersihkan bulu aktiviti penting
yang mengeratkan masyarakat beruk.
Ia aktiviti yang boleh digunakan untuk jalin persahabatan
dan minta bantuan.
Dilakukan dengan teliti dan hati-hati,
ia membangkitkan hormon-hormon bahagia.
Beruk menginginkannya
dan hubungan yang dihasilkan.
Jadi, mengejutkan apabila seekor beruk
habiskan kehidupan sendirian.
Orang utan Borneo.
Hanya orang utan jantan yang matang
memiliki kelepak pipi.
Kelepak pipi dianggap bantu salurkan
panggilan panjang.
Orang utan itu cuba memanggil orang utan lain
yang tinggal di merata hutan.
Sesetengah saintis percaya orang utan pernah hidup rapat
seperti gorila,
dengan orang utan jantan berpipi kelepak
menjaga sekumpulan orang utan betina,
seperti silverback.
Kemudian, kira-kira empat juta tahun lalu,
iklim berubah.
Pokok-pokok tak berbuah setiap tahun.
Banyak haiwan menghadapi kebuluran.
Untuk mencari makanan yang cukup,
keluarga orang utan berpecah-pecah.
Kini orang utan tinggal sendirian.
Walaupun tidak sepenuhnya.
Bayi ini baru berusia sebulan.
Si kecil akan tinggal dengan ibunya selama lapan tahun.
Zaman kanak-kanak paling lama bagi beruk
kecuali manusia.
Ia mengambil masa
untuk mengajar segala rahsia kelangsungan hidup.
Bunga yang mana sedap dimakan.
Cara keluarkan anai-anai daripada kayu reput.
Di mana nak cari pokok buah
semasa waktu susah.
Panggilan orang utan jantan ini tak terjawab.
Mungkin berhari-hari, malah berminggu-minggu
orang utan jantan ini tak bertemu orang utan lain.
Tiada siapa tahu perasaannya.
Mungkin, ada ketikanya,
daripada naluri semula jadinya,
orang utan ini menginginkan sentuhan seorang teman.
Namun ada masanya,
beruk yang paling sosial pun
pilih untuk bersendirian.
Hari ini, ibu dan bayi
menemui sedikit ketenangan,
berhampiran sempadan kawasannya.
Jauh daripada tekanan
masyarakat cimpanzi.
Peronda sempadan.
Cimpanzi jantan daripada kumpulan sebelah.
Berwaspada.
Senyap.
Kumpulan ini ada misi
untuk mengawal lebih banyak pokok buah.
Untuk mencapai matlamat ini, cimpanzi akan membunuh.
Bayi pun akan dibunuh.
Ibu tahu ada yang tak kena.
Lebih baik berdiam diri.
Nyaris.
Perang adalah sebahagian daripada kehidupan cimpanzi
seperti kehidupan kita.
Akan tetapi tak semua saudara rapat kita seganas itu.
Di seberang Sungai Congo, ada seekor beruk
yang berkongsi hampir 99% DNA manusia.
WILAYAH WAMBA REPUBLIK DEMOKRATIK CONGO
Seperti cimpanzi,
bonobo tinggal dalam komuniti besar.
Bonobo jantan juga guna pertunjukan kekuatan
untuk menakutkan yang lain.
Bonobo jantan ini bertindak agresif.
Bonobo betina dah tak tahan.
Bonobo betina membentuk pakatan kuat dalam kalangan bonobo.
Ini beri kumpulan itu kuasa.
Tak seperti cimpanzi betina,
bonobo betina tak didominasi yang jantan.
Bayi bonobo ini
akan dilindungi daripada pembuli oleh ibunya.
Si kecil ini juga takkan hadapi peperangan.
Perjumpaan antara komuniti bonobo
selalunya aman.
Sangat berbeza dengan cimpanzi.
Tiada siapa tahu sebabnya.
Bayi cimpanzi ini akan membesar
dengan menghadapi risiko yang bayi bonobo tak perlu risaukan.
Namun seperti beruk lain,
si kecil cuba lakukan yang terbaik.
Siapa tahu?
Ini mungkin permulaan persahabatan yang indah
yang kekal hingga berdekad.
Namun masa depan beruk
dan seluruh keluarga
berada dalam tangan
beruk yang paling berkuasa.
Kita bunuh saudara liar kita.
Kita mengurungnya.
Kita hapuskan tempat tinggalnya.
Walaupun berdepan dengan kesusahan begini,
beruk masih mampu buat kita kagum.
Dikelilingi oleh penempatan manusia,
terdapat sebuah hutan terpencil
sebesar sedozen padang bola sahaja.
Ia tempat tinggal
sekumpulan cimpanzi yang luar biasa.
Hampir setiap hari,
cimpanzi ini perlu masuk dunia manusia.
Kita hanya bayangkan
tanggapan cimpanzi terhadap manusia.
Cimpanzi ada sebab untuk berhati-hati.
Namun, ganjarannya besar.
Buah yang ditanam
kaya dengan gula
tentu rasa amat enak.
Cimpanzi ini sudah belajar menyelinap sekitar manusia…
dan memanfaatkan peluang dalam dunia baru yang mencabar ini.
Buah kelapa sawit.
Bahagian terbaik ialah isirongnya,
kaya dengan protein dan kalori.
Cuma ada satu masalah.
Ia dikelilingi kulit yang keras.
Ia memerlukan kepintaran untuk mendapatkannya.
Memecahkan biji mungkin mudah bagi kita,
tapi bagi haiwan,
ia satu revolusi.
Ia meletakkan beruk di tahap tinggi
dalam kelab eksklusif pengguna alat.
Beruk buat sarang.
Payung.
Pencungkil.
Malah, lembing.
Kumpulan di Bossou ini
luar biasa.
Lebih daripada satu alat telah dihasilkan untuk mengeksploitasi tanaman kita.
Selain tukul dan andas,
cimpanzi ini juga cipta alat ini.
Anak lesung.
Digunakan untuk menumbuk umbut kelapa sawit
supaya ia lebih mudah dimakan.
Kelakuan ini unik kepada komuniti ini.
Cimpanzi di sini juga belajar cara menyahaktifkan jerat pemburu
yang menyebabkan menurunnya populasi cimpanzi yang lain.
Walaupun dengan pencapaian hebat ini,
jumlahnya semakin berkurangan.
Kini cuma tinggal tujuh cimpanzi Bossou.
Cimpanzi muda, satu-satunya yang tinggal dalam kumpulan ini,
amat inginkan kawan bermain.
Pascal Goumi orang tempatan,
tapi dia bukan ancaman.
Sebagai penyelidik lapangan,
dia kenal cimpanzi itu sejak ia lahir.
Logiklah jika kata,
mereka berkawan.
Persahabatan sangat penting untuk kejayaan beruk,
malah ia boleh melangkaui sempadan spesies.
Tapi manusia
kini menguasai planet ini.
Manusia tak tinggalkan ruang
untuk beruk.
Kita sudah lupa yang kita ada tanggungjawab untuk ambil berat.
Lagipun,
ini juga keluarga kita.
Terjemahan sari kata oleh NNorhan